钦定古今图书集成/明伦汇编/闺媛典/第256卷 > 毛应喜妾陈氏
## 钦定古今图书集成/明伦汇编/闺媛典/第256卷 > 毛应喜妾陈氏

按《武进县志》：“陈氏，太学生毛应喜妾。应喜年四十，无
子，纳陈喜兄应启，亦无子。陈始生一子，嗣启及又生
喜亡。陈年二十馀，戚属谋不利于其子，陈与嫡秦氏
拥护二孤，不遗馀力，家益落。陈昼则纫箴，夜则织纴，
以易甘脆奉秦，其次供师馀以饫二子所食，糠核而
已。事秦极敬爱，每侍宴稠人中，侍立终日。二子已娶”
妇，秦命同席；谢曰：“先君子严嫡妾之礼，正欲以示后
人。奈何儿长而我顾违之！”子羽皇，登崇祯癸未进士；
疏请旌表。年七十一卒。